Alaquàs homenatja els esportistes més destacats de la temporada
27/05/2013

# Alaquàs homenatja els esportistes més destacats de la temporada

*   27/05/2013
*   [Imprimir](#)
*   Compartir
*    https://www.alaquas.org/documento.asp?id\_do=13822

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13822%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20homenatja%20els%20esportistes%20m%C3%A9s%20destacats%20de%20la%20temporada)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13822/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13822/27052013dsc01380_Form_4.jpg)](https://www.alaquas.org/ficheros/documentos/2013/2/13822/27052013dsc01380_Form_10.jpg "<a href='https://www.alaquas.org/ficheros/documentos/2013/2/13822/27052013dsc01380_Form_10.jpg' target=_blank><i class='fa fa-external-link' aria-hidden='true'></i>.Alaquàs homenatja els esportistes més destacats de la temporada</a>")

L'Ajuntament d'Alaquàs atorga un reconeixement als millors esportistes de l'any pel seu recorregut i la seua dedicació a l'esport

El Castell d'Alaquàs va acollir el divendres 24 de maig la tradicional Gala de l'Esport d'Alaquàs que organitza cada any l'Ajuntament d'Alaquàs per retre homenatge als millors esportistes de la temporada així com als seus clubs esportius. L'alcaldessa d'Alaquàs, Elvira García Campos, centenars d'esportistes, directius, entrenadors i famílies es van donar cita en aquest acte que va servir per inaugurar el XVIII Mes de l'Esport.

La Gala va estar amenitzada pel grup Trio Baby i els conjunts minibenjamí, benjamí, aleví i infantil del club de Gimnàstica Rítmica d'Alaquàs, per les gimnastes guanyadores del Trofeu Mediterrani i pel Club de Ball Esportiu d'Alaquàs.

El guardó especial ha estat enguany per a la Penya Politos d'Alaquàs en reconeixement a la trajectòria d'aquest grup esportiu per la seua veterania en la pràctica del futbol i la seua constància i capacitat de conservar l'esperit de companyerisme que els caracteritza.

Pel que fa als guardons dels clubs, la parella premiada del Club de Ball Esportiu va ser Daniel Gómez González i Marta Alite Chica, una de les millors parelles de la Comunitat Valenciana en grup Junior 2. La Unió Esportiva Alaquàs-Walter va premiar Antonio Pérez Peralta pel seu treball en la junta directiva del club. El Club de Pescadors Esportius va reconèixer la trajectòria de Ornella Tosta Villino per la seua llarga trajectòria en campionats, que l'ha dut a proclamar-se recentment medalla de plata en l'autonòmic d'aigua dolça dames.

El Club d'Escacs va reconèixer la trajectòria de César Besó, destacant per aconseguir cada any el millor percentatge individual. El Club de Pilota a Mà va guardonar Juan Galán González pels seus mèrits aconseguits en els últims anys i la Societat de Colombicultura a Rosa Belén Sancho Llorens, sòcia i aficionada a les aus des de ben jove. El Club de Gimnàstica Rítmica va destacar l'esforç i dedicació de la xiqueta Paula Ramón Parrón i AMIAR va atorgar el premi a José Francisco Piqueras Mateu per la seua il·lusió per l'esport i el seu afany de superació i esforç.

El Club Ciclista d'Alaquàs va elegir Juan Luis Pastor Tomás, impulsor de la renovació del club i el Club de Kayak Polo va reconèixer el treball de Jairo Peset López Bueno per la seua dedicació i esforç. L'EMDA club de Futbol va destacar el jugador Álvaro Forment Peñafiel per la seua trajectòria al club i el Club de Bàsquet Vila d'Alaquàs va destacar el treball de la seua entrenadora Flora Ortega. La Societat de Caçadors va reconèixer Juan Prieto García i el Club de Karate va destacar els èxits d'Adrián Campos Siurana. L'Escola de Tenis d'Alaquàs va guardonar Lucía Martínez Montiano per la seua constància i el Club Esportiu de Patinatge i Hockey va guardonar Antonie Michael Maheu. El Club de Triatló Triculpelat Fisomar Alaquàs va premiar Mar Martínez Martos. El Club Sportiu Xé va atorgar el guardó al jugador infantil Ángel Pérez Alarcón i el Club Esportiu Endo a Ascensión Romero García.